
BASES IV CONCURSO DE DECORACIÓN DE NADAL DAS VIVENDAS DE SAN CIBRAO DAS VIÑAS 


1.OBXECTIVO 

O Concello de San Cibrao das Viñas convoca as presentes bases do IV Concurso de decoración das vivendas situadas no noso Concello neste Nadal, co obxectivo de fomentar a decoración do Municipio para o desfrute de todos os veciños.

Como xa ven sendo tradición, coa chegada do Nadal os veciños e veciñas de San Cibrao, adornan as súas vivendas como manifestación de alegría pola chegada destas Festas, ó que supón unha expresión da creatividade persoal e colectiva. 

2. PARTICIPANTES:
Poderán participar neste concurso, todas aquelas persoas que realicen a súa montaxe no seu balcón, ventá, porta, fachada da casa ou xardín…, na parte que dea a vía pública e ten que ser o domicilio da persoa que se presenta a este concurso.

O Concello de San Cibrao das Viñas poderá utilizar as fotografías presentadas no concurso para publicacións de diversos formatos.

Este concurso limitase ó Concello de San Cibrao das Viñas

3. COMO PARTICIPAR
Para participar no concurso deberán enviarse, polo menos unha fotografía da decoración por concursante, ó correo electrónico cultura@sancibrao.es. 
Calquera dubida en relación ás bases, pódense solucionar no teléfono 988381034.
Poderán participar neste Concurso todos os veciños do Municipio que o desexen. Será unha participación por vivenda e persoa. 
O motivo e temática da decoración da fachada, balcón, ventá .....será única e exclusivamente o Nadal.






Todas as fotos das decoracións que envíen deben contar con: 
a) Indicar o Concurso no que participa
b) Título (a casa, balcón, ventá, fachada debe estar en San Cibrao das Viñas) 
c) Nome e apelidos da persoa que a envía 
d) Número de teléfono de contacto 
e) Lugar onde se habita actualmente 
f) D.N.I (fotografía ou fotocopia) 
g) A fotografía ten que ser actual, orixinal e inédita, non poderá presentarse a outros concursos. 
h) Se a fotografía resulta premiada non poderá presentarse a outros certames. 

O prazo de admisión finaliza o luns día 08 de xaneiro de 2024 ás 23:59 h.
Os participantes que non cumpran con calquera dos requisitos indicados non entrarán no concurso
4. TEMA
Decoración de Nadal e iluminación de fachadas, balcóns exteriores, ventás que dean á vía pública.

5. FALLO DO XURADO:
A composición do xurado será a seguinte:
Presidente: Dª Marta Nóvoa Iglesias, Alcaldesa do Concello de San Cibrao das Viñas o Concelleiro/a que o substitúa. 
Vocais: Dª. Ana Mª Moreiras Vázquez, Concelleira da Área de Cultura e da Área de Muller do Concello de San Cibrao das Viñas, Dª Ana Belén Freire Losada, traballadora do Concello e D. Leandro Luís González Delgado, veciño do Concello. Actuará como secretario un dos representantes do Concello que actúen como membros do xurado. 






Os criterios de avaliación do xurado serán a creatividade, orixinalidade, deseño, iluminación, tamén se valorarán os adornos de nadal feitos a man e con material reciclado. 

	CREATIVIDADE 
	15 Puntos
	15 %

	ORIXINALIDADE
	15 Puntos
	15 %

	DESEÑO
	15 Puntos 
	15 %

	ILUMINACIÓN
	15 Puntos 
	15 %

	ADORNOS FEITOS A MAN 
	20 Puntos 
	20 %

	ADORNOS DE MATERIAL RECICLADO
	20 Puntos
	20 %

	TOTAL
	100 Puntos 
	100%



A selección dos gañadores será a discreción absoluta do xurado e o seu fallo será definitivo e inapelable. A participación no concurso implica a aceptación de todas e cada unha das bases do mesmo. A organización queda facultada para resolver calquera continxencia non prevista nas bases e reservase o dereito de modificar algún dos anteriores puntos por causas de forza maior.
O participante, polo mero feito de participar, acepta integramente as presentes bases.
Calquera circunstancia non recollida nas bases será resolta pola organización
O fallo do xurado realizarase o 24 de xaneiro de 2024 e farase público sobre as 20:00 horas do día seguinte. 

6.- PREMIOS
Concederanse os seguinte catro premios:
· 1º premio………………………………………………… 250 euros
· 2º premio………………………………………………….200 euros
· 3º premio………………………………………………….150 euros
· 4º premio………………………………………………….100 euros

San Cibrao das Viñas, a la fecha de la firma electrónica
A alcaldesa, 
Marta Nóvoa Iglesias 

Concello de San Cibrao das Viñas
Praza da Constitución, 1, San Cibrao das Viñas. 32911 (Ourense). Tfno. 988 381 034. Fax: 988 381 101

